EFORL วิ่งแรงเกือบ13% รับงบ Q1/61 พลิกกำไร 100 ลบ. หลังบุ๊ครายได้ขายแฟรนไชส์ “วุฒิศักดิ์”
EFORL วิ่งแรงเกือบ13% รับงบ Q1/61 พลิกกำไร 100 ลบ. หลังบุ๊ครายได้ขายแฟรนไชส์ "วุฒิศักดิ์" โดยปิดตลาดภาคเช้า ราคาอยู่ที่ 0.09 บาท บวก 0.01 บาท หรือ 12.50% สูงสุดที่ 0.09 บาท ต่ำสุดที่ 0.08 บาท ด้วยมูลค่าซื้อขาย 9.37 ล้านบาท
16 พ.ค. 2561

ผู้สื่อข่าวรายงานว่า หุ้นบริษัท อี ฟอร์ แอล เอม จำกัด (มหาชน) หรือ EFORL ปิดตลาดภาคเช้า ราคาอยู่ที่ 0.09 บาท บวก 0.01 บาท หรือ 12.50% สูงสุดที่ 0.09 บาท ต่ำสุดที่ 0.08 บาท ด้วยมูลค่าซื้อขาย 9.37 ล้านบาท

ทั้งนี้ คาดว่าสาเหตุที่ราคาหุ้นปรับตัวเพิ่มขึ้น มาจากการที่ EFORL ประกาศงบ Q1/61 พลิกกำไรเมื่อเทียบกับ Q1/60
โดย EFORL รายงานผลการดำเนินงานประจำไตรมาส 1/61 (รวมบริษัทย่อย) สิ้นสุดวันที่ 31 มี.ค.61 ดังนี้

สำหรับผลการดำเนินงานในไตรมาสดังกล่าว พลิกกำไร เนื่องจากในไตรมาสที่ 1/61 บริษัทมีรายได้จากกการขายแฟรนไซส์และกำไรจากการขายสินทรัพย์รวมจำนวน 311 ล้านบาท เนื่องจากบริษัท วุฒิศักดิ์ คลินิก อินเตอร์กรุ๊ป จำกัด “วุฒิศักดิ์ คลินิก” มีการเปลี่ยนรูปแบบโครงสร้างธุรกิจจากการบริหารงานโดยบริษัทเอง เป็นรูปแบบการขายสิทธิแฟรนไชส์โดยได้ทำสัญญาขายสิทธิแฟรนไซส์และขายสินทรัพย์ จำนวน 55 สาขา ซึ่งสัญญาขายสิทธิแฟรนไซส์มีระยะเวลาประมาณ 8 ปี และสามารถต่ออายุได้อีก 4 ปี
โดยวุฒิศักดิ์ คลินิกได้รับค่าสิทธิร้อยละ 6 และค่าการตลาดร้อยละ 4 ของยอดรายรับต่อเดือน อย่างไรก็ตาม 34 สาขาที่ท าสัญญากับ บริษัท ดับบลิว เวล เนส เวิลด์ จำกัด จะเริ่มได้รับชำระค่าสิทธิหลังจากวันที่ 1 มกราคม 2563 และอีก 21 สาขา ที่ทำสัญญากับ บริษัท ไฮ เฮลธ์แคร์เซ็นเตอร์ จำกัด วุฒิศักดิ์ คลินิกมีเงื่อนไขให้การรับประกันผลตอบแทนกำไรจากการดำเนินงานของสาขาไม่ต่ำกว่า 17 ล้านบาทต่อปีเป็นเวลา 10 ปี
ทั้งนี้ เนื่องจากวุฒิศักดิ์ คลินิกรับรู้กำไรจากการขายสินทรัพย์อันเกิดจากการทำสัญญาแฟรนไชส์ ทำให้ในไตรมาสที่ 1/61 บริษัทมีกำไรสุทธิสำหรับงวดจำนวน 191 ล้านบาท เพิ่มขึ้นจากงวดเดียวกันของปีก่อน 268%